ད་ཕན་ལོ་ཤས་རིང་།པེ་ཅིང་གི་བོད་སྐྱོར་ལས་བྱེད་པས་བོད་སྐྱོར་རྣམ་གྲངས་དམ་འཛིན་བྱ་གཞིར་བྱས་ཏེ་ཕུགས་ལ་གཞི་ཚུགས་པ་དང་།སྟོང་ཆ་སྐོང་བ།དམངས་འཚོར་ཕན་འདོགས་པ་བཅས་ཀྱི་རྨང་གཞིའི་རང་བཞིན་གྱི་རྣམ་གྲངས་ཁག་གཅིག་གཙོ་གནད་ཐོག་བསྐྲུན་ཡོད།བྱིའུ་ཚང་ཆུང་ངུརའབོད་པའི་ལྷ་ས་གྲོང་ཁྱེར་མང་ཚོགས་རིག་གནས་ལུས་རྩལ་ལྟེ་གནས་ལས་མཇུག་འགྲིལ་བ་མ་ཟད།ད་དུང་དེར་ཀྲུང་གོ་འཛུགས་སྐྲུན་ལས་རིགས་ཀྱིལུའུ་པན་བྱ་དགའཡང་ཐོབ་པ་དང་།བདེ་སྐྱིད་ནོར་བུ་བྱིས་པའི་རོལ་རྩེད་ཁང་བསྐྲུན་པ་ལས་བོད་དུ་རོལ་རྩེད་ཁང་ཆེ་གྲས་མེད་པའི་ལོ་རྒྱུས་མཇུག་འགྲིལ་བ།གཡག་རྟེན་མཛོད་གླིང་དེ་གོ་ལ་ཧྲིལ་པོའི་གཡག་རིག་གནས་བརྗོད་དོན་གཙོ་བོར་བྱས་པའི་རྟེན་རྫས་བཤམས་མཛོད་ཁང་དང་པོར་གྱུར་པ།ལྷ་ས་པེ་ཅིང་ཚོད་ལྟའི་སློབ་འབྲིང་དེ་བོད་ཀྱི་མཉེན་ཆས་དང་མཁྲེགས་ཆས་ཡག་ཤོས་ཀྱི་དཔེ་སྟོན་སློབ་གྲྭར་གྱུར་ཡོད།